EkBass/fiwiki-20250220-pages-articles huggingface dataset:
Savivuoren näkötorni

Savivuoren näkötorni on Viitasaarella, Savivuoren huipulla sijaitseva näkötorni. Vuonna 1958 rakennettu torni on alaosaltaan kiveä ja yläosaltaan puurakenteinen. Savivuoren huippu on 71 metriä läheisen Keitele-järven pintaa, ja 171 metriä merenpintaa korkeammalla. Savivuorella on sijainnut aiemmin vuonna 1902 rakennettu puinen näkötorni, jonka paikalle nykyinen näkötorni on rakennettu. Savivuori on ollut suosittu näköalapaikka jo ainakin 1800-luvun loppupuolelta alkaen. Näkötornin lähellä sijaitsee myös Savivuoren ulkoilualue, laskettelurinne, ja metsätyömuseo. Näkötorni on ollut avoinna yleisölle kesäisin. Vuonna 2022 torni oli kesäkauden kävijöiltä suljettu, koska sen ulkopinnasta oli tippunut kappaleita maahan, ja kesällä 2023 tornissa samanaikaisesti vierailevien henkilöiden määrää rajoitettiin. ==Lähteet== Luokka:Suomen näkötornit Luokka:Keski-Suomen nähtävyydet Luokka:Viitasaaren rakennukset ja rakennelmat
David Lewin

David B. Lewin (1933 New York – 5. toukokuuta 2003) oli yhdysvaltalainen säveltäjä, pianisti ja musiikkiteoreetikko.Ken Gewertz, Composer, music theorist David Lewin dies at 69 Harvard Gazette 15.5.2003, viitattu 13.11.2023David Lewin's Morgengruß Adlibris, viitattu 13.11.2023David B. Lewin John Simon Guggenheim Memorial Foundation, viitattu 13.11.2023 Lewin opiskeli lapsena pianonsoittoa Eduard Steuermannin johdolla. Hän sai Harvardin yliopistosta Bachelor of Arts -oppiarvon matematiikassa vuonna 1954. Vuosina 1954–1955 hän jatkoi musiikin opintojaan Josef Polnauerin johdolla Wienissä. Lewin suoritti Princetonin yliopistossa maisterin tutkinnon (Master of Fine Arts) ja valmistui vuonna 1958. Hän sai musiikin teorian ja sävellyksen opetusta Roger Sessionsilta, Milton Babbittilta, Edward T. Conelta ja Earl Kimiltä. Vuonna 1958 Lewin palasi kolmeksi vuodeksi Harvardin yliopistoon Harvard Society of Fellows'n nuorempana fellow'na. Hän oli vuodesta 1985 Harvardin yliopiston musiikin Walter W. Naumburg -professori. Tätä ennen hän oli opettanut Kalifornian yliopistossa (Berkeley), Stony Brook Universityssa ja Yalen yliopistossa. Lewin sai vuonna 1983 Guggenheim-stipendin. Hänellä oli residenssi Rockefeller-säätiön opinto- ja konferenssikeskuksessa Italian Bellagiossa. Hän sai kunniatohtorin arvot Chicagon yliopistosta vuonna 1995 ja New England Conservatory of Musicista vuonna 2000. Lewin oli Yhdysvaltain taide- ja tiedeakatemian jäsen. Hän toimi Society for Music Theoryn puheenjohtajana vuosina 1985–1988 ja pääsi sen elinikäiseksi jäseneksi vuonna 2000. Lewin teki uraauurtavaa työtä transformatiivisen teorian ja teoreettisen metodologian parissa. Hän tuli tunnetuksi 1800–1900-lukujen musiikin analyysistään. Lewinin kirjojen joukossa ovat Generalized Musical Intervals and Transformations (1987) ja Musical Form and Transformation (1993). Jälkimmäisestä hänelle myönnettiin American Society of Composers, Authors and Publishersin Deems Taylor -palkinto. Lewin kirjoitti artikkeleita muiden muassa lehtiin Journal of Music Theory, Perspectives of New Music, Music Perception ja 19th-Century Music. Lewinin sävellystuotannon joukossa on orkesteriteoksia, kamarimusiikkia, lauluja ja teoksia soolopianolle. Lewin teki myös kokeellista tietokonemusiikkia ja työskenteli Bell Labsissa New Jerseyn Murray Hillissä. Hän työskenteli urallaan lisäksi tuottajana ja pianistina. Hän piti monia sooloresitaaleja ja esiintyi yhdessä muun muassa laulajien ja viulistien kanssa. Lewin kuoli sydänsairauteen 69-vuotiaana. Hänellä oli vaimo June Knight Lewin ja poika Alexander Julian Lewin. == Lähteet == Luokka:Yhdysvaltalaiset säveltäjät Luokka:Yhdysvaltalaiset musiikkitieteilijät Luokka:Yhdysvaltalaiset pianistit Luokka:Musiikkiteoreetikot Luokka:Yhdysvaltalaiset professorit Luokka:Harvardin yliopiston professorit Luokka:Vuonna 1933 syntyneet Luokka:Vuonna 2003 kuolleet
Parnac (Lot)

Parnac on kunta Lounais-Ranskassa Lotin departementissa Oksitanian alueella. Se sijaitsee Lotjoen varrella, noin 18 kilometriä Cahorsin kaupungista länteen. Kunnan keskustassa on Saint-Saturninin kirkko. Kirkon alttaritaulu on 1600-luvulta, ja se on hiljattain kunnostettu. Kunta kuuluu viininviljelyalueeseen, ja siellä on useita viinitiloja joissa tuotetaan Cahors (AOC) -viiniä. Yksi näistä tiloista on vuonna 1704 rakennettu vuonna Château de Parnac, missä on asunut myös näytelmäkirjailija Olympe de Gouges. ==Lähteet== ==Aiheesta muualla== Luokka:Lotin kunnat
Parnac

Parnac voi tarkoittaa seuraavia: * Parnac, kunta Indren departementissa Ranskassa * Parnac, kunta Lotin departementissa Ranskassa
Akadimían metroasema

Akadimían metroasema ( eli Σταθμός Ακαδημία, Stathmós Akadimía) on Ateenan metron rakenteilla oleva asema linjalla 4 (oranssi). Se sijaitsee Ateenan keskustassa Akadimías-kadulla. Akadimían metroasema mahdollistaa vaihtamisen linjalle 2 kävelemällä läheiselle Panepistímion metroasemalle. Aseman lähellä sijaitsevat muun muassa sille nimen antanut Ateenan akatemia, Ateenan yliopiston päärakennus ja monet muut yliopistorakennukset, Kreikan kansalliskirjasto sekä Ateenan kulttuurikeskus. Seuraava asema luoteeseen on Exárcheia ja kaakkoon Kolonáki. == Lähteet == == Aiheesta muualla == Luokka:Ateenan metron asemat
Alexándrasin metroasema

Alexándrasin metroasema ( eli Σταθμός Αλεξάνδρας, Stathmós Alexándras) on Ateenan metron rakenteilla oleva asema linjalla 4 (oranssi). Se sijaitsee Ateenan keskustan pohjoispuolella sille nimensä antaneella Alexándras- valtakadulla. Aseman lähellä sijaitsevat muun muassa Pedíon Áreos -puisto, Stréfin kukkula sekä Suomen Ateenan-instituutin asuntola. Seuraava asema pohjoiseen on Dikastíria ja lounaaseen Exárcheia. == Lähteet == == Aiheesta muualla == Luokka:Ateenan metron asemat
Paul Henry Lang

Paul Henry Lang (alun perin Pál Láng; 28. elokuuta 1901 Budapest – 21. syyskuuta 1991 Lakeville, Connecticut) oli unkarilaissyntyinen, vuonna 1934 Yhdysvaltain kansalaisuuden saanut musiikkitieteilijä ja -kriitikko.Paul Henry Lang (1901-91) Bibliothèque nationale de France, viitattu 13.11.2023Lang article collection Sibley Music Library, viitattu 13.11.2023 Lang valmistui Budapestin musiikkikorkeakoulusta vuonna 1922. Hän toimi kahden vuoden ajan avustavana johtajana Unkarin valtionoopperassa ennen siirtymistä musiikkitieteen opintojen pariin. Hän opiskeli Heidelbergin ja Pariisin yliopistoissa. Lang pääsi Yhdysvaltoihin Rockefeller-säätiön stipendillä ja väitteli vuonna 1932 filosofian tohtoriksi Cornellin yliopistosta ranskalaisessa kirjallisuudessa ja filologiassa.Historical musicology: Paul Henry Lang Columbia University Libraries, viitattu 13.11.2023 Hänen mentorinaan toimi Otto Kinkeldey. Lang opetti Vassar Collegessa vuosina 1930–1931 ja Wells Collegessa vuosina 1931–1933. Vuodesta 1932 hän luennoi Columbian yliopistossa, jossa hänestä tuli musiikin associate professor vuonna 1934. Professori Langista tuli vuonna 1942. Vuodesta 1949 hänen kanssaan työskenteli Erich Hertzmann. Hän opetti Columbian yliopistossa vuoteen 1969 saakka. Lang oli yksi American Musicological Societyn perustajista vuonna 1934. Hänen teoksiinsa kuuluu Music in Western Civilization.Christopher Hatch, In Memoriam, Paul Henry Lang The Musical Quarterly 1.12.1991, viitattu 13.11.2023 Lang oli New York Herald Tribunen päämusiikkikriitikko vuosina 1954–1963. Hän toimi myös The Musical Quarterlyn päätoimittajana vuosina 1945–1973 ja oli International Musicological Societyn puheenjohtaja vuosina 1955–1958. == Lähteet == Luokka:Unkarilaiset musiikkitieteilijät Luokka:Yhdysvaltalaiset musiikkitieteilijät Luokka:Musiikkikriitikot Luokka:Vuonna 1901 syntyneet Luokka:Vuonna 1991 kuolleet
Álsos Veḯkoun metroasema

Álsos Veḯkoun metroasema ( eli Σταθμός Άλσος Βεΐκου, Stathmós Álsos Veḯkou) on Ateenan metron rakenteilla oleva asema linjalla 4 (oranssi). Se on linjan pohjoinen pääteasema ja sijaitsee Galátsin kaupungissa Ateenan pohjoispuolella. Metroaseman lähellä sijaitsee muun muassa sille nimen antanut Véikoksen lehto (Álsos Veḯkou). Seuraava asema etelään on Galátsi. == Lähteet == Luokka:Ateenan metron asemat Luokka:Galátsi
Dikastírian metroasema

Dikastírian metroasema ( eli Σταθμός Δικαστήρια, Stathmós Dikastíria; ”Tuomioistuimet”) on Ateenan metron rakenteilla oleva asema linjalla 4 (oranssi). Se sijaitsee Ateenan pohjoisosissa Pedíon Áreos -puiston koillispuolella. Aseman lähellä sijaitsee Pedíon Áreos -puiston lisäksi muun muassa Ateenan ensimmäisen asteen oikeusistuimen (Protodikeío Athinón) eli alioikeuden rakennus, josta asema on saanut nimensä. Seuraava asema pohjoiseen on Kypséli ja etelään Alexándras. == Lähteet == == Aiheesta muualla == Luokka:Ateenan metron asemat
Elikónoksen metroasema

Elikónoksen metroasema ( eli Σταθμός Ελικώνος, Stathmós Elikónos) on Ateenan metron rakenteilla oleva asema linjalla 4 (oranssi). Se sijaitsee Galátsin kaupungissa Ateenan pohjoispuolella lähes kaupunkien rajalla. Aseman lähellä sijaitsee muun muassa sille nimensä antanut Elikónas-kukkula (Lófos Elikónas), joka sijaitsee pääosin Kypsélin kaupunginosassa Ateenan puolella. Seuraava asema koilliseen on Galátsi ja etelään Kypséli. == Lähteet == == Aiheesta muualla == Luokka:Ateenan metron asemat Luokka:Galátsi
Exárcheian metroasema

Exárcheian metroasema ( eli Σταθμός Εξάρχεια, Stathmós Exárcheia) on Ateenan metron rakenteilla oleva asema linjalla 4 (oranssi). Se sijaitsee sille nimensä antaneessa Exárcheian kaupunginosassa Ateenan keskustan pohjoispuolella. Aseman lähellä sijaitsevat muun muassa Ateenan kansallinen teknillinen korkeakoulu ja Kansallinen arkeologinen museo. Seuraava asema koilliseen on Alexándras ja etelään Akadimía. == Lähteet == == Aiheesta muualla == Luokka:Ateenan metron asemat Luokka:Exárcheia
Coast to Costi

Coast to Costi on suomalaisen rap-artistin Costin toinen studioalbumi, joka julkaistaan 17. marraskuuta 2023 PME Recordsin kautta. Albumilla vierailevat Kiki, JVG, Lauri Haav ja Tuuli. Albumi on striimannut ennakkoon platinaa. == Kappaleet == # # # # # # # # # # # # # # # # # # == Lähteet == Luokka:Vuoden 2023 albumit Luokka:Suomalaiset hip hop -albumit
Vesa Vuorenkoski

Vesa Vuorenkoski (s. 1974–1975) on suomalainen järjestöjohtaja ja politikan taustavaikuttaja. Vuorenkoski toimi vuosina 2021–2023 eurooppa- ja omistajaohjausministeri Tytti Tuppuraisen valtiosihteerinä. Aikaisemmin Vuorenkoski on työskennellyt yhteiskunta-asioiden päällikkönä, lakimiehenä sekä elinkeinopolitiikan asiantuntijana Akavassa. Vuorenkoski on toiminut myös Fountain Parkin johtajana sekä yrittäjänä. Vuorenkoski on työskennellyt myös erityisavustajana opetusministeriöissä vuosina 2005–2007 ja kansanedustajan avustajana eduskunnassa. Koulutukseltaan Vuorenkoski on oikeustieteen ja valtiotieteen maisteri. Puoluetaustaltaan Vuorenkoski on sosiaalidemokraatti. == Ura == Vuorenkoski toimi vuosina 2021–2023 eurooppa- ja omistajaohjausministeri Tytti Tuppuraisen valtiosihteerinä. Hän avusti ja edusti ministeriä poliittisten linjausten muodostamisessa, ministeriöiden välisessä koordinoinnissa ja kantojen yhteensovittamisessa, hallitusohjelman toimeenpanossa ministerin toimialalla sekä EU-asioiden ja kansainvälisten tehtävien hoitamisessa. == Lähteet == Luokka:Elävät henkilöt Luokka:Suomalaiset valtiosihteerit Luokka:Erityisavustajat Luokka:Suomalaiset juristit Luokka:Suomen Sosialidemokraattisen Puolueen poliitikot Luokka:Suomalaiset järjestöjohtajat
Galátsin metroasema

Galátsin metroasema ( eli Σταθμός Γαλάτσι, Stathmós Galátsi) on Ateenan metron rakenteilla oleva asema linjalla 4 (oranssi). Se sijaitsee Galátsin kaupungissa Ateenan pohjoispuolella. Aseman lähellä sijaitsevat muun muassa Galátsin kunnantalo ja Pyhän Glykerian (Agía Glykería) kirkko. Seuraava asema koilliseen on Álsos Veḯkou ja lounaaseen Elikónos. == Lähteet == == Aiheesta muualla == Luokka:Ateenan metron asemat Luokka:Galátsi
Cyphotilapia

Cyphotilapia on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan kotoperäisenä Tanganjikajärvessä. == Lajit == * Cyphotilapia frontosa (Boulenger, 1906) – pahkakirjoahven * Cyphotilapia gibberosa Takahashi & Nakaya, 2003 == Lähteet == Luokka:Kirjoahvenet
Mikael Lindfelt

Mikael Lindfelt (s. 1. huhtikuuta 1967 Kokkola) on suomalainen teologi ja professori. Hänet valittiin Åbo Akademin rehtoriksi vuonna 2022.Mikael Lindfelt on Åbo Akademin uusi rehtori Åbo Akademi 2.2.2022, viitattu 13.11.20236.11.2017 Åbo Akademin uusien professorien juhlaluentotilaisuus Åbo Akademi 6.11.2017, viitattu 13.11.2023 Lindfelt väitteli teologian tohtoriksi Åbo Akademissa vuonna 1996 ja suoritti siellä lisäksi filosofian lisensiaatin tutkinnon vuonna 1999. Hän toimi vuosina 1999–2015 teologian yliopistonlehtorina ja sai vuonna 2015 nimityksen systemaattisen teologian professoriksi. Lindfelt toimi Åbo Akademissa vuosina 2017–2019 humanististen tieteiden, psykologian ja teologian tiedekunnan dekaanina ja vuosina 2019–2022 vararehtorina. Vuonna 2022 hän tuli valituksi rehtoriksi seitsemän hakijan joukosta. Lindfelt on ollut urheilutieteen dosentti Malmön ja etiikan dosentti Uppsalan yliopistossa. == Lähteet == Luokka:Suomalaiset teologit Luokka:Suomalaiset professorit Luokka:Åbo Akademin professorit Luokka:Åbo Akademin rehtorit Luokka:Vuonna 1967 syntyneet Luokka:Elävät henkilöt
Roomalainen uskonto

Roomalainen uskonto tarkoittaa antiikin Rooman asukkaiden uskontoa ennen kuin kristinuskosta tuli Rooman valtionuskonto 300-luvulla. Roomalainen uskonto oli luonteeltaan lainopillista, ja jumalanpalvelusmenot suoritettiin täsmällisesti. Latinankielen uskontoa tarkoittava sana religio merkitsee oikeastaan sidonnaisuutta. Koti oli roomalaisten tärkein uskonnonharjoituspaikka. Kotona uhrattiin jumalille, jotka yhdistettiin eri elämänalueisiin ja paikkoihin. Uhraamisen tarkoituksena oli varmistaa perheen kukoistus. Kotilieden tulta palvottiin jumalatar Vestan vertauskuvana. Kodissa tapahtuvasta uskonnonharjoittamisesta vastasi perheen päämies. Rooman valtio järjesti uskonnonharjoitusta samasta syystä kuin perheetkin – jotta valtio kukoistaisi. Jumalille järjestettiin rituaaleja ja festivaaleja. Jotkin valtionjumalista olivat samoja kuin kansankin jumalat. Jumalanpalvelusmenoja toimittivat erilaiset papit ja Vestan neitsyet. Rooman alkuaikoina jumalilla ei vielä ollut persoonaa, vaan ne olivat abstrakteja voimia. Valtakunnan kasvaessa roomalaiset omaksuivat etruskeilta jumalkuvien palvonnan ja jumalille pystytetyt rakennukset eli temppelit. Kreikkalaisilta roomalaiset lainasivat mytologiat ja omille jumalilleen alter egot, kuten Juppiterille kreikkalaisten Zeus, Junolle Hera ja Marsille Ares. Jotkin roomalaisten jumalat olivat kokonaan kreikkalaista alkuperää, kuten Bacchus (kreikk. Dionysos). Egyptiläisiltä roomalaiset omaksuivat Isis-jumalattaren palvonnan, persialaisilta Mithran ja syyrialaisilta Sol invictuksen. Myös Rooman keisarin ympärille kasvoi kultti, joskaan keisarista ei koskaan tullut jumalaa. Kristinuskosta tehtiin 300-luvun alussa ensiksi laillinen uskonto Roomassa. Saman vuosisadan aikana kristinusko oli jo ainoa laillinen uskonto valtakunnassa. Jotkut roomalaiset jatkoivat entisen uskontonsa harjoittamista vielä jonkin aikaa, kunnes se katosi kokonaan. == Lähteet == *
Suokonmäen näkötorni

Suokonmäen näkötorni on Alajärvellä, Lehtimäen Suokonmäellä sijaitseva puinen näkötorni. Näkötornin korkeus on 31 metriä. Se on rakennettu vuonna 2001 talkoovoimin Suokonmäen seudun kylät ry:n toimesta, joka on myös tornin ylläpitäjä. Suokonmäki kohoaa 231 metriä merenpinnasta, ja se on yksi Etelä- Pohjanmaan maakunnan korkeimmista kohdista. Tornissa on 132 porrasta, ja huipulla on lasitettu katselutasanne, josta avautuu näkymä neljään ilmansuuntaan. Vuonna 2021 näkötornin katto vaihdettiin uuteen sen kärsimän kosteusvaurion vuoksi. Huipulla ollut Antti Maasalon Tuulten tupa -teos on siirretty tässä yhteydessä tornin viereen. ==Lähteet== Luokka:Suomen näkötornit Luokka:Etelä-Pohjanmaan nähtävyydet Luokka:Alajärven rakennukset ja rakennelmat Luokka:Lehtimäki
Ivan Sollertinski

Ivan Ivanovitš Sollertinski (; 3. joulukuuta 1902 Vitsebsk – 11. helmikuuta 1944 Novosibirsk) oli neuvostoliittolainen musiikkitieteilijä ja -kriitikko.Ivan Ivanovich Sollertinsky Oxford Reference, viitattu 14.11.2023 Hän toimi professorina Leningradin konservatoriossa vuodesta 1939Otavan Musiikkitieto A–Ö, uudistetun laitoksen 1. painos (1997), toim. Keijo Virtamo ja oli Leningradin filharmonisen orkesterin taiteellinen johtaja.Book Reviews 28 DSCH Journal, viitattu 14.11.2023 Sollertinski kuului Vitsebskissä ja Nevelissä asuessaan Mihail Bahtinin filosofiseen piiriin. Hänestä tuli myöhemmin teatterin ja kielten asiantuntija, mutta tunnetuimmaksi hän tuli saavutuksistaan musiikin alalla. Hän oli aktiivinen Gustav Mahlerin musiikin tunnettavuuden edistäjä Neuvostoliitossa. Sollertinski teki urallaan monia julkaisuja. Hän kuului vuodesta 1927 säveltäjä Dmitri Šostakovitšin lähipiiriin ja oli tämän puolestapuhuja. Kun Neuvostoliitto käynnisti kampanjan Šostakovitšia vastaan ensimmäisen kerran vuonna 1936, Pravda luonnehti Sollertinskiä "formalismin trubaduuriksi". Šostakovitš luonnehti Sollertinskiä läheisimmäksi ystäväkseen. Miesten välinen kirjeenvaihto on julkaistu. Kirjeitä pidetään tärkeinä, koska niitä on kirjoitettu aikoina, joilta ensi käden tietoa säveltäjän elämästä on muista lähteistä saatavilla vain vähän. Sollertinskin kuoltua Šostakovitš omisti tälle Pianotrion nro 2. Sollertinski kuoli Neuvostoliiton tiedotusvälineiden mukaan sydänsairauteen, mutta huhuissa esitettiin hänen joutuneen NKVD:n toteuttaman murhan uhriksi. == Lähteet == Luokka:Venäläiset musiikkitieteilijät Luokka:Musiikkikriitikot Luokka:Vuonna 1902 syntyneet Luokka:Vuonna 1944 kuolleet
Film.UA

Film.UA on vuonna 2002 perustettu ukrainalainen elokuva- ja televisiotuotantoyhtiö. Film.UA-konserni sisältää yli 20 pienempää yritystä, jotka kattavat elokuva- ja tv-tuotannon kaikki vaiheet. Yhtiön päätoimipaikka on Kiova. Vuonna 2023 päättyneen tilikauden liikevaiho oli 53 miljoonaa dollaria ja yhtiön palveluksessa oli noin 280 ihmistä. Venäjän hyökkäyssodan 2022– aikana Film.UA-yhtymä on käynnistänyt yhteistyön aiempien ukrainalaisten kilpailijoittensa (1+1 media, Media Group Ukraine, Starlight Media) kanssa ukrainalaisten elokuva- ja televisiotuotantojen esiinnostamiseksi kansainvälisesti. Film.UA-konsernin tuottamiin ja vuonna 2023 julkaistuihin pitkiin elokuviin lukeutuu muun muassa animaatioelokuva Mavka: metsälaulu. == Lähteet == == Aiheesta muualla == * FILM UA ENG (yhtiön sarjoja, jotka tekstitetty englanniksi) (youtube.com) Luokka:Ukrainan elokuva Luokka:Ukrainalaiset televisioyhtiöt
Vera Valdor

Vera Valdor (s. 20. helmikuuta 1918 Tukholma, Ruotsi) oli ruotsalainen näyttelijä. == Filmografia == *1935 – Ungdom av idag *1936 – Flickorna på Uppåkra *1936 – Janssons frestelse *1937 – Pappas pojke *1940 – Beredskapspojkar *1940 – Karl för sin hatt *1941 – Uppåt igen *1943 – Kvinnor i fångenskap *1944 – ... och alla dessa kvinnor *1946 – Harald Handfaste *1947 – Pappa sökes ==Lähteet== ==Aiheesta muualla== * Luokka: Ruotsalaiset näyttelijät Luokka:Vuonna 1918 syntyneet Luokka:Mahdollisesti elävät henkilöt
Dale Griffin

Terence Dale ”Buffin” Griffin (24. lokakuuta 1948 Ross-on-Wye, Britannia – 17. tammikuuta 2016) oli brittiläinen rumpali, joka soitti Mott the Hoople -yhtyeessä ja sitä seuranneissa Mott- ja British Lions -kokoonpanoissa. Griffin työskenteli myöhemmin tuottajana muun muassa BBC Radio 1:n John Peel Show’ssa. Äänitetuottajana hän tuotti esimerkiksi Hanoi Rocksin albumin Back to Mystery City yhdessä Pete Overend Wattsin kanssa. Griffinillä diagnosoitiin vuonna 2007 Alzheimerin tauti, joka rajoitti hänen osallistumistaan Mott the Hooplen reunion-konsertteihin kaksi vuotta myöhemmin. Griffin kuoli 67-vuotiaana tammikuussa 2016. == Lähteet == Luokka:Englantilaiset rumpalit Luokka:Brittiläiset musiikkituottajat Luokka:Mott the Hooplen jäsenet Luokka:Vuonna 1948 syntyneet Luokka:Vuonna 2016 kuolleet
Karambit

Karambit on Länsi-Sumatralta kotoisin oleva veitsi, joka rakentuu kaartuvasta terästä ja kahvasta, jonka päässä on rinkula. Sen kehittivät minangkabaut noin tuhat vuotta sitten. Kansanperinteen mukaan se sai inspiraationsa tiikerien kynsistä. Veistä käytettiin alun perin työkaluna ja maanviljelyssä. Sitä käytettiin myös itsepuolustukseen ja naiset saattoivat sitoa niitä hiuksiinsa tätä tarkoitusta varten. Nykyään karambitia käytetään itsepuolustukseen ja viihdetarkoituksessa, sillä kahvan päässä oleva rinkula mahdollistaa temppujen tekemisen ja veitsen pyörittämisen sormessa. Se on käytössä myös pencak silat- ja kali-taistelulajeissa. ==Lähteet== Luokka:Teräaseet Luokka:Indonesian tiede ja tekniikka
Ensio Rapala

Pentti Ensio Rapala (25. kesäkuuta 1934 Asikkala – 13. joulukuuta 2023Koskinen, Mika: Ensio Rapala on kuollut. Iltalehti 14.12.2023.) oli suomalainen yrittäjä, yritysjohtaja ja teollisuusneuvos. Viitattu 14.11.2023. Rapalan vanhemmat olivat talousneuvos Lauri Rapala ja Elma Leppänen. Hän avioitui 1957 Sinikka Koiviston kanssa. Rapala valmistui puusepäksi Lahden kotiteollisuuskoulusta. Hän oli ensin isänsä palveluksessa vaapunvalmistuksessa 1949–1957 ja sitten Rapala-Uistin, Lauri Rapala ja Pojat -yhtiön osakas 1957–1975, hallinnosta vastaava 1957–1965 ja toimitusjohtaja 1965–1975 sekä Rapala Oy:n toimitusjohtaja 1975–1988, hallituksen puheenjohtaja 1975–1993 ja hallintoneuvoston puheenjohtaja 1993–1995. Ensio Rapala oli myös Rapala Bros. Marketing Ky:n vastuullinen yhtiömies ja toimitusjohtaja vuodesta 1983 ja useiden eri yritysten hallitusten puheenjohtaja 1980- ja 1990-luvuilla. Rapalalla oli lisäksi liike-elämän ja muita luottamustehtäviä. Teollisuusneuvoksen arvonimen hän sai 1986. == Lähteet == == Aiheesta muualla == * Ensio Rapalan muistokirjoitus Helsingin Sanomissa Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1934 syntyneet Luokka:Vuonna 2023 kuolleet
Dansk Melodi Grand Prix 2002

Dansk Melodi Grand Prix 2002 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2002. Kilpailu pidettiin avoimena sävellyskilpailuna, johon lähetettiin 662 kappaletta. Lähetetyistä ehdotuksista valittiin kymmenen finalistia. Finaalikappaleiden nimet ja lauluntekijät julkaistiin 13. joulukuuta ja esittäjät 9. tammikuuta. Finaali pidettiin 9. helmikuuta Cirkusbygningenissä Kööpenhaminassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät viisi kappaletta toiselle kierrokselle. Toisella kierroksella voittaja valittiin siten, että neljän Tanskan alueen puhelinäänten, koko maan tekstiviestiäänten sekä raatiäänten tulokset muutettiin pisteiksi kaavalla 12-10-8-6-4. Kilpailun voitti Malene Mortensen kappaleella "Vis mig hvem du er", joka käännettiin kansainvälistä Eurovision laulukilpailua varten englanniksi nimellä "Tell Me Who You Are". Finaalia seurasi 2 082 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Luna Park "Sommerregn" Jonas Bengtson, Lasse Drevsholt Toinen kierros 2 U.F.O. "Mon du falder ned" Rune Braager, Kim Sandberg Putosi 3 Jeanett Debb "Medie show" Jeanett Debb, Michael Holmberg, Dominic Gale Putosi 4 Morten Fleck "Alle dage er en fredag" Morten Fleck Toinen kierros 5 Neighbours "Alt mellem himmel og jord" Helge Engelbrecht, Tommy Rasmussen Toinen kierros 6 Bjarne Langhoff "Det' på tide" Michael Kolster, Carsten Kolster Putosi 7 Tine B. "Helt derinde" Tine Bjerggaard, Sune Kempf Putosi 8 Mads Broe "Aldrig min igen" Nanna Kalinka Bjerke Putosi 9 Pætur við Keldu "Som en drøm" Pætur við Keldu Toinen kierros 10 Malene Mortensen "Vis mig hvem du er" Michael Ronson Toinen kierros ===Toinen kierros=== Numero Artisti Kappale Pisteet Sija 1 Luna Park "Sommerregn" 52 3 2 Morten Fleck "Alle dage er en fredag" 42 4 3 Neighbours "Alt mellem himmel og jord" 52 2 4 Pætur við Keldu "Som en drøm" 30 5 5 Malene Mortensen "Vis mig hvem du er" 64 1 Pistetaulukko Numero Kappale Raatiäänet Jyllanti Fyn Sjælland Pääkaupunkialue Tekstiviestiäänestys Yht. 1 "Sommerregn" 10 8 8 8 8 10 52 2 "Alle dage er en fredag" 12 6 6 6 4 8 42 3 "Alt mellem himmel og jord" 6 10 10 10 10 6 52 4 "Som en drøm" 8 4 4 4 6 4 30 5 "Vis mig hvem du er" 4 12 12 12 12 12 64 ==Lähteet== * *http://natfinals.50webs.com/90s_00s/Denmark2002.html ===Viitteet=== ==Aiheesta muualla== *Koko karsintafinaali DR:n sivuilla: Osa 1, Osa 2 Luokka:Eurovision laulukilpailu 2002 Luokka:Dansk Melodi Grand Prix
Karan Brar

Karan Brar (s. 18. tammikuuta 1999 Redmond, Washington) on yhdysvaltalainen näyttelijä. Hänet tunnetaan rooleistaan Chirag Guptana Neropatin päiväkirja -elokuvasarjassa ja Ravi Rossina Disney Channel -alkuperäissarjassa Jessie ja sen myöhemmässä spin-offissa Bunk'd. == Elämäkerta == Karan Brar syntyi 18. tammikuuta 1999 Redmondissa Washingtonissa vanhemmille, jotka ovat intialaista syntyperää. Hän varttui Bothellissä, Washingtonissa, ja hänellä on vanhempi sisar nimeltä Sabreena. Brar kävi Cedar Wood Elementary Schoolissa ja opiskeli näyttelemistä John Robert Powersin ja Patti Kallesin työpajoissa. ==Filmografia== === Elokuva === Vuosi Nimi Rooli Lisätiedot 2010 Neropatin päiväkirja Chirag Gupta 2011 Diary of a Wimpy Kid: Rodrick Rules Chirag Gupta 2012 Diary of a Wimpy Kid: Dog Days Chirag Gupta Chilly Christmas Caps Direct- to-video 2014 Herra Peabody & Sherman Mason Voice 2015 Invisible Sister George Television film 2018 Pacific Rim Uprising Cadet Suresh 2020 Stargirl Kevin The F**k-It List Nico Gomes The Argument Actor Brett Hubie Halloween Deli Mike Mundi 2023 Batman: The Doom That Came to Gotham Sanjay "Jay" Tawde Voice === Televisio === Vuosi Nimi Rooli Lisätiedot 2011–2015 Jessie Ravi Ross Päärooli 2012 Kaksi kunkkua Tito Jakso: "I Know What You Did Last Sunday" 2013 Sofia the First Prince Zandar 4 jaksoa 2013–2015 Teens Wanna Know Himself 3 jaksoa 2013–2014 Pass the Plate Himself 11 jaksoa 2014 Lab Rats Kal Zar Jakso: "Alien Gladiators" Chasing LA Himself 1 jakso Storyline Online Himself Ultimate Spider-Man Ravi Ross Jakso: "Halloween Night at the Museum" 2015–2018 Bunk'd Ravi Ross Päärooli 2016 The Night Shift Omed Jakso: "The Thing With Feathers" 2018 Youth & Consequences Dipankar Gosh Toistuva rooli Champions Arjun 1 jakso 2019 Schooled Reza Alavi Jakso: "There’s No Fighting in Fight Club" Epic Night Lillis 4 jaksoa Cleopatra in Space Gozi 2020–2022 Mira, Royal Detective Kruununprinssi Veer Päärooli 2023 Family Guy Chase Jakso: "Vat Man and Rob 'Em" == Lähteet == == Aiheesta muualla == * Karan Brar virallinen sivusto * * Luokka:Yhdysvaltalaiset näyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1999 syntyneet Luokka:Elävät henkilöt
Levi Colwill

Levi Lamar Samuels Colwill (s. 26. helmikuuta 2003 Southampton) on englantilainen jalkapalloilija. Hän edustaa Englannin Valioliigassa pelaavaa Chelseaa. Pelipaikaltaan hän on keskuspuolustaja, mutta kykenee pelaamaan myös laitapuolustajana. == Seurajoukkueura == Chelsean junioriakatemiaan vuonna 2011 liittynyt Colwill on Chelsean oma kasvatti. Kesäkuussa 2021 Colwill siirtyi Englannin mestaruussarjan Huddersfield Towniin kauden 2021–2022 kattavalla lainasopimuksella. Ensiesiintymisensä miesten tasolla hän teki 1. elokuuta 2021 Englannin liigacupin ottelussa Sheffield Wednesdayta vastaan. Kaudella 2021–2022 hän pelasi Mestaruussarjassa 29 ottelua ja teki niissä kaksi maalia. Kauden 2022–2023 Colwill pelasi lainalla Englannin Valioliigan Brighton & Hove Albionissa. Hän pelasi kaudella 17 Valioliiga-ottelua, kun seura sijoittui sarjassa kuudenneksi ja eteni ensimmäistä kertaa seurahistoriassaan Eurooppa-liigaan. Colwill palasi Chelseaan kaudeksi 2023–2024 ja allekirjoitti elokuussa 2023 seuran kanssa vuoteen 2029 ulottuvan jatkosopimuksen. Ensimmäisen virallisen ottelunsa Chelsean paidassa Colwill pelasi 13. elokuuta 2023 Valioliigassa Liverpoolia vastaan. Hän pelasi kauden 2023–2024 aikana 23 valioliigaottelua, joista avauskokoonpanossa 20. Ensimmäisen maalinsa hän teki edelliskauden lainaseuraansa Brightonia vastaan joulukuussa. Maaliskuun alussa saamansa varvasvamman jålkeen hän ei pelannut enää otteluakaan. Liigacupissa hän pelasi Chelsean kaikissa seitsemässä ottelussa. Myös tappiollisessa loppuottelussa hän pelasi täyden ajan. == Maajoukkueura == Colwill on edustanut Englannin eri juniorimaajoukkueita vuodesta 2018 lähtien. Kesällä 2023 Colwill voitti Englannin riveissä alle 21-vuotiaiden Euroopan-mestaruuden ja hänet valittiin myös turnauksen tähdistöjoukkueeseen. Englannin A-maajoukkueessa Colwill debytoi 13. lokakuuta 2023 ottelussa Australiaa vastaan. == Lähteet == Luokka:Englantilaiset jalkapalloilijat Luokka:Vuonna 2003 syntyneet Luokka:Elävät henkilöt
Arabistiikka

Arabistiikka on tieteenala, joka tutkii arabian kieltä ja arabialaista kulttuuria. Alan tutkimus kasvoi Lähi-idän öljylöytöjen jälkeen. Alan tutkijaa kutsutaan arabistiksi. Ahvenanmaalla syntynyttä Georg August Wallinia pidetään suomalaisen arabistiikan perustajana. Vaikka Wallin oli aikansa tunnustetuimpia Arabian-kävijöitä, niin hänen ennenaikainen kuolemansa ja varsinkin ruotsiksi kirjoitetut, kansainvälisen tutkijayhteisön kannalta kielimuurin taakse jääneet päiväkirjamerkintänsä häivyttivät hänet arabistiikan oppihistorian valtavirrasta. Tällä hetkellä Suomen tunnetuimpia arabisteja on Jaakko Hämeen-Anttila. == Katso myös == * Arabien valtakunta * Arabiliitto == Lähteet == Luokka:Kielitiede
Kaukasologia

Kaukasologia on tieteenala, joka tutkii monitieteisesti Kaukasian aluetta. Eräitä tutkimuskohteita ovat muun muassa alueella puhuttavat kielet, alueen politiikka ja kirjallisuus. == Lähteet == Luokka:Kaukasia Luokka:Kielitiede
Kimmo Antila

Kimmo Ylermi Antila (20. huhtikuuta 1966 Kiikoinen – 13. marraskuuta 2023 Tampere)Kuolinilmoitus. Aamulehti 3.12.2023, s. B13. oli suomalainen museonjohtaja. Hän toimi Tampereen historiallisten museoiden johtajana vuodesta 2022, sitä ennen Postimuseon johtajana 2012–2022. Hän toimi kansainvälisissä museoalan järjestöissä, ja hän oli kansainvälisesti tunnetuimpia suomalaisia museoalan ammattilaisia. Hän oli Museoliiton hallituksen jäsen kaksi kautta, vuosina 2015–2018 ja 2020–2023. Antila kuoli syöpään 13. marraskuuta 2023. == Lähteet == == Aiheesta muualla == *Kimmo Antilan muistokirjoitus Helsingin Sanomissa Luokka:Suomalaiset museonjohtajat Luokka:Vuonna 1966 syntyneet Luokka:Vuonna 2023 kuolleet
Station F

Station F on startup-yritysten keskittymä, joka sijaitsee Pariisissa 13. kaupunginosassa. Se tunnetaan maailman suurimpana startup-keskittymänä. Station F sijaitsee entisessä rautateiden tavaravarastossa, joka tunnettiin aiemmin nimellä Halle Freyssinet. Presidentti Emmanuel Macron avasi 34 000 neliömetrin kokoisen tilan virallisesti kesäkuussa 2017, ja se tarjoaa toimistotilaa jopa tuhannelle aloittavalle ja alkuvaiheessa olevalle yritykselle sekä yrityskumppaneille, kuten Facebookille ja Microsoftille. Station F tekee yhteistyötä useiden oppilaitosten, kuten kauppakorkeakoulu HEC Parisin, kanssa.. == Lähteet == == Aiheesta muualla == * Station F:n kotisivut Luokka:Yrittäjyys Luokka:Pariisi
Isojalkasirkku

Isojalkasirkku (Pezopetes capitalis) on sirkkuleihin kuuluva lintulaji. Lajia tavataan Keski-Amerikassa. == Koko ja ulkonäkö == Isojalkasirkku kasvaa 19–21 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan laji on tukevahko. Isojalkasirkun pää on harmaa ja naama sekä päälaen kaksi juovaa ovat mustat. Linnun selkä ja siivet ovat vihreät. Rinta ja vatsa ovat kellertävän vihreät. Isojalkasirkun jalat ovat paksut. ==Levinneisyys ja elintavat== Isojalkasirkkua tavataan Costa Ricassa ja Panamassa. Lajin elinympäristöä ovat vuoriston kosteat tammimetsät sekä niiden tiheiköt ja reunamaat 2 000–3 000 metrin korkeudella merenpinnasta. Se liikkuu yksin tai pareittain useimmiten lähellä maata. Isojalkasirkun ravintoa ovat hyönteiset ja siemenet. == Lähteet == Luokka:Sirkkulit
Luka Ilnytskyi

Luka Ilnytskyi (; 1844 – ?) oli ukrainalainen yhteisöjohtaja, kirjakauppias ja kustantaja. Hän oli 1870-luvulla Kiovan hromadan ja Venäjän keisarillisen maantieteellisen seuran lounaisosaston jäsen. Hän keräsi seuralle ukrainalaista kansanperinnettä ja etnografisia tietoja. Hän työskenteli 1871–1881 Kiovan vanhojen asiakirjojen keskusarkistossa. Hänellä oli Kiovassa kirjakauppa ja kustantamo, ja lyhyen vapauden aikana 1880-luvulla hän julkaisi Kiovan hromadalle useita ukrainalaisia teoksia, kuten kirjallisen kalenterin nimeltä Luna. Hän levitti ukrainalaista kirjallisuutta Galitsiassa ja Taka- Karpatiassa. Venäjän viranomaiset karkottivat hänet Siperiaan. ==Lähteet== Luokka:Ukrainalaiset henkilöt Luokka:Vuonna 1844 syntyneet Luokka:Kuolinvuosi tuntematon
Kirkkonummen seurakuntatalo

Kirkkonummen seurakuntatalo (ruots. Kyrkslätts församlingshem) on Kirkkonummen kunnassa, Uudellamaalla sijaitseva arkkitehti Juha Leiviskän suunnittelema seurakuntakeskus. Vuonna 1984 valmistuneen rakennuksen omistaa Kirkkonummen seurakuntayhtymä, mutta rakennuksessa ei järjestetä seurakunnallista toimintaa sisäilmaongelmien takia. Vuonna 2020 Kirkkonummen yhteinen kirkkovaltuusto päätti, että seurakuntatalo tullaan purkamaan. == Historia ja arkkitehtuuri == Kirkkonummen seurakuntatalon on suunnitellut modernin arkkitehtuurin pioneeri Juha Leiviskä. Vuonna 2020 yhteinen kirkkovaltuusto päätti, että seurakuntatalo puretaan sisäilmaongelmien vuoksi, ja sen vuoksi, että Kirkkonummen seurakunnilla ei ole rahaa korjata ja ylläpitää rakennusta seurakuntien jäsenmäärän laskiessa. Laskelmien mukaan rakennuksen korjaus maksaisi 7,5 miljoonaa euroa. Kirkkonummen seurakuntayhtymä on myös yrittänyt myydä rakennusta tuloksetta. Kirkkonummen seurakuntatalossa on useita yksityiskohtia, jotka ovat tyypillisiä Leiviskän arkkitehtuurille. Esimerkiksi sisäkatto on useassa eri tasossa, ikkunat kohoavat ylös katon reunaan asti, sekä valon ja varjon leikki valaistuksessa ovat kaikki tyypillisiä elementtejä Leiviskän rakennuksissa. Vuonna 2021 kansainvälinen arkkitehtuurijärjestö Docomomo (International Committee for Documentation and Conservation of Buildings, Sites and Neighbourhoods of the Modern Movement) esitti, että Kirkkonummen seurakuntatalo tulisi suojella. Elinkeino-, liikenne- ja ympäristökeskus kuitenkin päätti, ettei suojelua tarvita. Docomomo, sekä Museovirasto valittivat ELY-keskuksen päätöksestä Helsingin hallinto- oikeuteen, mutta lokakuussa 2023 hallinto-oikeus antoi vastauksen, että rakennusta ei tarvitse suojella ja näin ollen sen voi purkaa. == Lähteet == Luokka:Kirkkonummen rakennukset ja rakennelmat Luokka:Suomen seurakuntatalot Luokka:Juha Leiviskän suunnittelemat rakennukset
Lazy Bonezin diskografia

Tämä artikkeli käsittelee Lazy Bonezin diskografiaa. == Studioalbumit == Nimi Julkaisutiedot Lista Myynti Albumilista Vol.1 *Julkaistu: 22. maaliskuuta 2013 *Levy-yhtiö: E·X·R METAL Records *Formaatti: CD / Digitaalinen #50 Alive *Julkaistu: 25. syyskuuta 2015 *Levy-yhtiö: E·X·R METAL Records *Formaatti: CD / Digitaalinen Kiss of the Night *Julkaistu: 11. tammikuuta 2019 *Levy-yhtiö: E·X·R METAL Records *Formaatti: CD / Digitaalinen #3 Eye of the Sky *Julkaistu: 20. lokakuuta 2023 *Levy-yhtiö: E·X·R METAL Records *Formaatti: CD / LP / Digitaalinen #8 == Singlet == * Poker Face (2013) * M.I.L.F. (2013) * Sweet Girl (2015) * Lights (2015) * Calling the Wild (2018) * Run (2018) * Kiss of the Night (2018) * Reborn (2019) * Shield of Pride (2022) * Miss Gasoline (2022) * Welcome to the World (2023) * Said And Done (2023) * Lay to Rest (2023) == Musiikkivideot == * Frozen Love (2013) * M.I.L.F. (Baltic Tour) (2013) * Sweet Girl (2015) * Racing Heart (2015) * Lonely (Official live) (2016) * Devil's Dice (Official live) (2016) * First to Go, Last to Know (Official live) (2017) * First to Go, Last to Know (Pecu Cinnari in memoriam) (2017) * Calling the Wild (2018) * Run (2018) * Kiss of the Night (2018) * Reborn (2019) * Shield of Pride (2022) * Miss Gasoline (2022) * Welcome to the World (2023) * Said And Done (2023) * Lay to Rest (2023) == Lähteet == Diskografia Luokka:Diskografiat
Luna (kirjallinen kalenteri)

Luna (, suom. 'Kaiku') oli Luka Ilnytskyin Kiovassa vuonna 1881 julkaisema ukrainalainen kirjallinen kalenteri. Sen tekemisessä häntä avusti Oleksandr Konyskyi. Luna oli ensimmäinen ukrainankielinen antologia, joka julkaistiin Venäjän hallitsemassa Ukrainassa sen jälkeen kun keisari Aleksanteri II:n antama määräys Emsin ukaasi vuodelta 1876 kielsi ukrainankieliset julkaisut. Lunassa julkaistiin Taras Ševtšenkon, Oleksandr Konyskyin, Myh’ailo Starytskyin, Jakiv Štšoholivin ja Vasyl Movan runoja sekä Ivan Netšui- Levytskyin romaani Pryjateli ('Ystävät') ja essee "Ševtšenkova mohyla ..." ('Ševtšenkon hauta') ja Myh’ailo Starytskyin vaudeville Jak kovbasa ta tšarka ... (’Jos [on] makkara ja ryyppylasi...’). Lunan julkaiseminen aloitti Keski- Ukrainassa, erityisesti Kiovassa, sarjan kirjallis-taiteellisia kalentereita ja edisti kirjallisen toiminnan elpymistä. ==Lähteet== Luokka:Ukrainalaiset kirjat
Kirjallinen kalenteri

Kirjallinen kalenteri on syntynyt käsitteenä, kun kalentereihin ja almanakkoihin ruvettiin jo varhain liittämään huvittavia tai hyödyllisiä kirjoituksia, joista lopulta tuli julkaisun pääosa. Almanakkaosaston kokonaan jäätyä pois kalenteri tuli merkitsemään eri kirjoitelmia tai yleistä tai erikoista laatua olevia tiedonantoja sisältävää julkaisua, kuten runokalentereja, osoitekalentereja, kunnalliskalentereja, kauppakalentereja.Kalenteri, Tietosanakirja. Osa 8, palsta 84. Tietosanakirja- osakeyhtiö 1917 == Lähteet == Luokka:Antologiat Luokka:Kirjat Luokka:Runous
American Musicological Society

American Musicological Society (AMS) on vuonna 1934 perustettu musiikkitieteellinen järjestö, joka toimii yleishyödyllisenä yhteisönä Yhdysvalloissa.American Musicological Society JSTOR, viitattu 14.11.2023 American Musicological Societyn ensimmäisenä puheenjohtajana toimi Otto Kinkeldey (1935–1936, 1941–1942).AMS Administration American Musicological Society, viitattu 14.11.2023 Järjestö on julkaissut vuodesta 1948 lehteä Journal of the American Musicological Society.Journal of the American Musicological Society JSTOR, viitattu 14.11.2023 American Musicological Societyyn valitaan varsinaisten jäsenten lisäksi kirjeenvaihtajajäseniä Yhdysvaltain ja Kanadan ulkopuolelta. Järjestö nimittää myös kunniajäseniä. Se myöntää lukuisia palkintoja, joiden joukossa ovat Alfred Einstein -, Otto Kinkeldey - ja Lewis Lockwood -palkinnot.Awards American Musicological Society, viitattu 14.11.2023 == Lähteet == == Aiheesta muualla == * Viralliset sivut Luokka:Musiikkitiede Luokka:Yhdysvaltalaiset tiedeyhdistykset
Simmel

Simmel on muun muassa seuraaavien henkilöiden sukunimi: * Georg Simmel (1858–1918), saksalainen sosiologi ja filosofi. * Gertrud Simmel (o.s. Kinel, salanimi: Marie Luise Enckendorff, 1864–1938), saksalainen filosofi * Johannes Mario Simmel (1924–2009), itävaltalainen kirjailija ja elokuvakäsikirjoittaja
Fredrik Carl Sinclair

Fredrik Carl Sinclair (1723–1776) oli ruotsalainen sotilas. Hän osallistui Pommerin sotaan, jossa hän haavoittui. Hänestä tuli 1762 perintöprinssi Kustaan kavaljeeri, ja seuraavilla valtiopäivillä hänestä tuli uuden hovipuolueen johtaja. Hänestä tuli 1769 valtaneuvos, ja hän luovi puolueiden välillä. Hänet määrättiin 1772 Ruotsin Pommerin kenraalikuvernööriksi. Hän sai vapaaherran arvon 1766 ja kreivin arvon 1771.Sinclair, Fredrik Karl, Tietosanakirja. Osa 8, palsta 1368–1369. Tietosanakirja-osakeyhtiö 1917 ==Lähteet== ==Aiheesta muualla== Luokka:Ruotsalaiset sotilaat Luokka:Ruotsalaiset poliitikot Luokka:Valtaneuvokset Luokka:Ruotsin Pommerin kenraalikuvernöörit Luokka:Ruotsalaiset kreivit Luokka:Ruotsin skotlantilaiset Luokka:Vuonna 1723 syntyneet Luokka:Vuonna 1776 kuolleet
Louise De Hem

Louise Marie Antoinette De Hem (10. joulukuuta 1886 Ypres - 22. marraskuuta 1922 Forest) oli belgialainen taidemaalari. De Hem saavutti urallaan menestystä erityisesti muotokuvamaalarina. https://www.catherinelarosepoesiaearte.com/2023/07/louise-de-hem.html http://www.askart.com/artist/Louise_De_Hem/11177754/Louise_De_Hem.aspx == Elämänvaiheita == Louise De Hemin taiteeelliset kyvyt huomasi hänen sisarensa mies, taidemaalari Théodore Ceriez. Criez antoi hänelle taiteellisen alkuopetuksen, minkä jälkeen De Hem siirtyi opiskelemaan taidetta Pariisiin. Oppilaitoksena oli yksityinen, myös naisia opiskelijoiksi ottanut Académie Julian. Oppilaitoksessa oli vapaamielinen ilmapiiri, siellä De Hem saattoi opetella piirtämään alastonmallia, mikä oli Belgiassa naisilta kiellettyä. Hänen opettajansa oli Alfred Stevens. http://auctionaugur.blogspot.com/2018/11/female-painters-still-underrated- it.html Pariisissa De Hem piti näyttelyitä ja alkoi saavuttaa kuuluisuutta. Taiteilijana hän keskittyi joko loisteliaisiin muotokuviin tai 1600-luvun tyylisiin asetelmiin. Hän maalasi myös jonkin verran laatukuvia. De Hem sai myös taloudellista menestystä. Varallisuutensa ansiosta hän saattoi rakennuttaa Brysselin laidalle Forestiin Art Nouveau- tyylisen ateljeetalon. Vuosien varrella De Hemin tyyli muuttui kaupallisemmaksi, mutta tekninen taitavuus pysyi entisellään. Vuonna 1904 maalaamastaan työstä "Japanilainen nukke", hän sai Pariisin salongin kultamitalin. Kun Ceriez oli kuollut vuonna 1904, otti De Hem sisarensa ja äitinsä asumaan luokseen. Vuonna 1911 Belgian valtio myönsi hänelle ritarin arvonimen. Loppukauden töissä voi nähdä taiteilijan huolen Belgian sosiaalisista ongelmista. Ensimmäisen maailmansodan aikana Bryssel oli saksalaisten miehittämä, mutta siellä pidettiin edelleen taidenäyttelyitä. De Hem otti niihin osaa, mutta lopetti maalaamisen. http://www.catherinelarosepoesiaearte.com/2023/07/louise-de-hem.html http://www.femartcollection.org/louise-de-hem/ Avioliiton De Hem solmi vuonna 1908 itseään seitsemän vuotta vanhemman insinöörin, Frédéric Lebben, kanssa. Vuonna 1927 taiteilijan sisar, Hélène Cériez-De Hem, lahjoitti 49 sisareltaan perimäänsä maalausta perusteilla olleeseen Ypresin kunnalliseen taidemuseoon. Teokset muodostavat museon kokoelmien ytimen. Taidemarkkinoilla hänen töitään on esillä harvoin. == Lähteet == == Lisää aiheesta == * http://www.ypermuseum.be/the-collection-of-louise-de-hem * http://www.mskgent.be/en/in-depth/albert-baertsoen-and-louise-de-hem Luokka: Belgialaiset taidemaalarit Luokka: Vuonna 1886 syntyneet Luokka: Vuonna 1922 kuolleet
Albas (Lot)

Albas on kunta Lounais-Ranskassa Lotin departementissa Oksitanian alueella. Se sijaitsee Lotjoen varrella, noin 24 kilometriä Cahorsin kaupungista länteen. Kunnan keskusta sijaitsee korkealla joentörmällä. Näkymää hallitsee Saint- Étiennen kirkko. Kaupungintalo on kirkon vieressä olevassa vanhassa piispanlinnassa. Keskustan kohdalla joen ylittää vuonna 1933 rakennettu 119 metriä pitkä riippusilta, jonka käyttö on rajoitettu kevyelle liikenteelle. ==Lähteet== ==Aiheesta muualla== Luokka:Lotin kunnat
Albas

Albas voi tarkoittaa seuraavia: * Albas, kunta Auden departementissa Ranskassa * Albas, kunta Lotin departementissa Ranskassa
Hanna Pylväinen

Hanna Pylväinen (s. 1984 tai 1985) on yhdysvaltalainen amerikansuomalainen kirjailija, jonka teos The End of Drum-Time on 2023 National Book Award -ehdokkaana. Se oli hänen toinen romaaninsa. We Sinners oli ilmestynyt 2012 opinnäytetyön kautta. == Nuoruus ja uran alku == Pylväinen kasvoi Detroitin esikaupunkialueella perheessä, jonka kummankin vanhemman isovanhemmat olivat kotoisin Suomesta. Perhe oli lestadiolainen, mutta Pylväinen itse jätti lestadiolaisuuden 21-vuotiaana. Lapsuudenkodissa ei ollut televisiota, joten hän luki paljon ja pitää mahdollisena, että uskontaustan takia hänestä tuli myöhemmin kirjailija. Pylväinen kävi Mount Holyoke Collegea, ja maisteriksi hän valmistui Michiganin yliopistosta. Pylväisen opinnäytetyön kautta syntyi hänen ensimmäinen romaani We Sinners (2012), joka kertoi kasvuajasta lestadiolaisperheessä. Hän sai siitä Whiting-palkinnon, joka annetaan vuosittain kymmenelle nousevalle kirjailijalle. == Toinen romaani The End of Drum-Time == Pylväisen toinen romaani The End of Drum-Time ilmestyi vuonna 2023. Se kertoo fiktiivisen tarinan ruotsinsaamalaisesta papista Lars Levi Laestadiuksesta ja tämän tyttäristä ja sijoittuu 1850-luvun Lappiin. Romaanissa Laestadius yrittää käännyttää pienen kylän saamelaisia, mutta hänen tyttärensä rakastuu paikalliseen poronhoitajaan. Pylväinen tutki lestadiolaisuuden historiaa jo ensimmäistä kirjaa tehdessään ja tapasi 2008 uskontotieteen emeritusprofessorin Juha Pentikäisen. Tältä Pylväinen kuuli kristittyjen käännytystyöstä saamelaisten parissa, ja termin rumpuajan loppu, joka viittaa myös romaanin nimeen. Pylväinen tutki toista romaaniansa varten myös saamelaisten kulttuuria ja vieraili Lapissa kymmenen vuoden aikana kuusi kertaa. Hän asui Lapissa eräässä saamelaisperheessä sekä Nils-Aslak Valkeapään kotimuseon taiteilijaresidenssissä. Lisäksi hän konsultoi saamelaistaustaista yhdysvaltalaista tohtoria Ellen Marie Jenseniä. The End of Drum-Time valittiin ehdokkaaksi kansalliseen kirjapalkintoon. == Lähteet == == Aiheesta muualla == *Kotisivut Luokka:Yhdysvaltalaiset kirjailijat Luokka:Amerikansuomalaiset henkilöt Luokka:1980-luvulla syntyneet Luokka:Syntymävuosi puuttuu Luokka:Elävät henkilöt
Leo Treitler

Leo Treitler (s. 1931 Dortmund, Saksa) on saksalaissyntyinen, vuonna 1938 Yhdysvaltoihin muuttanut musiikkitieteilijä.Leo Treitler New York Institute for the Humanities, viitattu 14.11.2023 Treitler opiskeli Chicagon ja Princetonin yliopistoissa. Hän on työskennellyt Chicagon, Brandeisin ja Stony Brookin yliopistoissa sekä New Yorkin kaupunginyliopistossa. Hän jäi eläkkeelle New Yorkin kaupunginyliopiston professorin tehtävistä vuonna 2003. Treitler on keskeinen vaikuttaja yhdysvaltalaisissa musiikkitieteen piireissä. Hän on työskennellyt historiallisen analyysin parissa sekä kirjoittanut keskiajan ja renessanssin musiikeista. Hänen teostensa joukossa on Music and the Historical Imagination.Music and the Historical Imagination Harvard University Press, viitattu 14.11.2023 Treitler valittiin Yhdysvaltain taide- ja tiedeakatemian jäseneksi vuonna 1994.Leo Treitler American Academy of Arts & Sciences, viitattu 14.11.2023 Hänestä tehtiin American Musicological Societyn (AMS) kunniajäsen vuonna 1996.AMS Administration American Musicological Society, viitattu 14.11.2023 Treitlerin puoliso on kuvataiteilija Mary Frank. == Lähteet == Luokka:Yhdysvaltalaiset musiikkitieteilijät Luokka:Vuonna 1931 syntyneet Luokka:Elävät henkilöt